钦定古今图书集成/明伦汇编/氏族典/第351卷 > 《廖用贤尚友录》 > 《义乌楼氏家乘序》宋·濂
## 钦定古今图书集成/明伦汇编/氏族典/第351卷 > 《廖用贤尚友录》 > 《义乌楼氏家乘序》宋·濂

东阳著姓，载于方册者有八：曰斯、曰留、曰路、曰骆、曰
厉、曰哀、曰苗，而楼居其一焉。楼本姒姓，夏少康之后，
周封杞东楼公，支孙以楼为氏，亦号东楼氏。城阳诸
县有娄乡，是其地也。氏族家以娄乡之故，遂谓娄与
楼姓同。殊不知娄乃邾娄氏之裔，其姓曰曹，判然不
相属也。汉之季世，楼泰字允恭者，始自谯郡徙会稽。
其子苗，建安中又自会稽迁乌伤。苗字秀实，生三子，
孟曰恭，仲曰侍中元，季曰散骑常侍畯，皆仕于吴。畯
生宣威将军陟，陟生康乐令引，引生丰，其下世次，不
可复知矣。至南齐时，有居乌伤竹山里者，曰灵璨，寄
迹释氏法中。梁武帝赐号曰智者大师，今义乌之智
者乡，实因此而得名。其地多楼氏居之。宋南渡后，讳
奭，府君生二子四孙、六曾孙，而元孙之繁，数登于十。
其中讳大年者，嘉定癸未进士，通判吉州。大年从子
讳子固，嘉熙戊戌进士，严州桐庐尉，自是蔚为衣冠
之望宗矣。府君十世孙琏，惧其族大而谱逸也，于是
撰为《家乘》二卷，一仿司马迁《年表》之法，列而为图，字、
名、卒葬，咸具疏之；一辑先世墓志、家传、祭文之属，而
通判君遗诗之仅存者，亦附著焉。与宗人谋，将刻诸
梓以传，而请予序之。予知楼氏之族甚久，而弘若永
康，若武义、若东阳，皆自义乌而分其居县之东门者，
尢为近属，实同出于秀实之裔。而四明之支，则祖秀
实之子恭，恭之远孙。宣献公钥，尝述高祖先生事略，
自谓其先婺人，但不详徙居之始耳。此皆凿凿可信
无疑。第智者大师《附录》以娄幼瑜乃楼元之裔，而合楼、娄为一音者，似为氏族家所误，证诸史传，甚为不
然也。呜呼！凡言姓氏者，皆原于《世本》、公子谱二书，二
书则本《春秋左氏传》，《左氏传》则因生赐姓，胙土命氏，
及以氏、以谥、以官、以邑五者而已。后世得“姓受氏者
多，至三十二类，益淆乱而难明，况袭氏冒姓之不一
者乎？无怪乎《附录》之不足征也。今琏也为斯而惧，惓
惓于《谱》事而不敢忘，亦可谓贤也已。”因为辨析，系诸
篇首，使其子孙有考焉。琏字士达，尝从予学经。国朝
洪武壬子试吏部中选，授将仕佐郎、大同府宣宁县
主簿，迁成都仁寿县云。丁“巳秋八月具官金华宋濂
序。”

《唐书》。